Държавен вестник, бр. 9, 2012 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  9
1.2. Изисквания за входящо квалификационно 
равнище или професионален опит
За обучение по професията „Корабен монтьор“ 
с придобиване на втора степен на професионал­
на квалификация не се изисква кандидатите да 
притежават по-ниска степен на професионална 
квалификация или професионален опит.
За лица с професионален опит по професията 
може да се организира надграждащо обучение. 
Съдържанието на обучението се определя след 
сравнение на компетенциите и резултатите от 
ученето, описани в Държавното образователно 
изискване (ДОИ) за придобиване на квалифи­
кация по професията. 
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Корабният монтьор участва в дейностите по 
изработване, сглобяване, демонтаж, ремонт и 
монтаж на елементи, детайли и възли от корпус­
ните конструкции, системи, съоръжения, корабни 
машини и механизми, участва в изпитване на 
тръби, арматура и системи.
В своята работа корабният монтьор използва 
корабостроителни материали, специализирани 
инструменти, машини и съоръжения за изра­
ботване на детайли, за монтаж и демонтаж, 
за заваряване, за измерване на параметри и 
характерни за корабостроенето приспособления.
За изпълнение на част от дейностите той 
ползва инструкции, правилници, наредби, скици 
и работни чертежи.
Работното време е стандартно, понякога се 
налага да се работи и в почивните и празничните 
дни. Възможно е да се работи при трудни условия, 
вредни изпарения и е необходимо съобразяване 
с метеорологичните условия при извършване на 
заваръчни дейности.
Корабният монтьор носи отговорност за 
качественото и срочно изпълнение на техно­
логичните операции. В работния екип трябва 
да създава и поддържа добри работни взаимо­
отношения, да не застрашава собствения си и 
живота на околните, с които работи, да опазва 
околната среда.
Препоръчително е придобиване на правос­
пособност по заваряване в съответствие с изис­
кванията на Наредба № 7 от 2002 г. за условията 
и реда за придобиване и признаване на право-
способност по заваряване (обн., ДВ, бр. 100 от 
2002 г., загл. доп. – бр. 37 от 2006 г.). 
Лицата, практикуващи професията, трябва 
да са физически здрави, издръжливи, сръчни, 
дисциплинирани, да притежават пространствено 
въображение и технически усет.
Корабните монтьори могат да работят в 
държавни и частни предприятия с дейност в 
областта на корабостроенето и кораборемонта. 
2.2. Възможности за продължаване на про­
фесионалното обучение
След придобиване на втора степен на профе­
сионална квалификация по професията „Корабен 
монтьор“ обучаваните по специалността „Корабни 
машини и механизми“ могат да продължат обуче­
нието си по същата специалност за придобиване 
на трета степен на професионална квалификация.
2.3. Възможности за професионална реали­
зация съгласно Националната класификация 
на професиите и длъжностите (НКПД – 2011), 
утвърдена със Заповед № РД-01-931 от 27.12.2010 г. 
на министъра на труда и социалната полити­
ка, изм. и доп. със заповеди № РД-01-204 от 
28.02.2011 г., РД-01-426 от 30.05.2011 г. и РД-01-529 
от 30.06.2011 г. 
Придобилите втора степен на професионална 
квалификация по професията „Корабен монтьор“ 
могат да постъпват на работа на длъжности 
(професии) от единични групи 7212 „Заварчици и 
резачи на метал“, 7214 „Изготвители и монтаж-
ници на метални конструкции“, 7215 „Произво­
дители и монтажници на кабели, въжета, тръбни 
конструкции и други“, 7222 „Производители на 
инструменти и сродни на тях“, 7233 „Механици 
и монтьори на промишлени и селскостопански 
машини и оборудване“ от НКПД – 2011, както и 
други длъжности, включени при актуализиране 
на НКПД.
3. Цели на обучението
3.1. Цели на обучението по общата задължи­
телна професионална подготовка – единна за 
всички професионални направления
След завършване на обучението по професията 
обучаваният трябва да:
• знае и прилага основните правила за 
здравословни и безопасни условия на труд на 
работното място;
• опазва околната среда от замърсяване;
• осъществява ефективни комуникации при 
изпълнение на трудовата си дейност в работен 
екип – умее да формулира проблеми, да задава 
въпроси, да прави отчет на извършената работа;
• познава пазарните отношения, мястото и 
ролята в тях на отделните лица, фирмите, ин­
ституциите и държавата;
• познава правата и задълженията си като 
участник в трудовия процес според Кодекса на 
труда, разбира договорните отношения между 
работодател и работник;
• участва при разпределяне и изпълнение на 
задачите между членовете на екипа, сам поставя 
такива, съдейства им и търси помощ от тях при 
необходимост, изказва мнение и прави предло­
жения, отнася се с чувство за отговорност при 
изпълнение на възложените му задачи;
• разбира своето място и роля в производ­
ствения процес и съзнава необходимостта от 
повишаване на квалификацията си;